Diari Oficial de la Generalitat Valenciana


Sumari del DOGV 9033, del 03-03-2021 (2021/1848)

RESOLUCIÓ de 17 de febrer de 2021, de la Direcció General del Sector Públic i Patrimoni, per la qual es resol el procediment i es declara la improcedència de declarar hereua a la Generalitat respecte de l'herència de Maria An Ferman. ABI 46/2010.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1848


Data del document
:   17-02-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 de febrer de 2021, de la Direcció General del Sector Públic i Patrimoni, per la qual es resol el procediment i es declara la improcedència de declarar hereua a la Generalitat respecte de l'herència de Maria An Ferman. ABI 46/2010. [2021/1848]  
Núm. d'expedient: ABI 46/2010.  
Causant: Maria An Ferman. Passaport: \*\*\*1556\*\*  
Lloc i data de la defunció: Benidorm (Alacant), 2 de novembre de 2007.  
Últim domicili: Benidorm (Alacant).  
  
Antecedents de fet  
La Conselleria d'Hisenda i Model Econòmic va tindre coneixement mitjançant escrit de denúncia presentat per Ana María Martínez Navas de la defunció de Maria An Ferman, el 2 de novembre de 2007.  
Tal com consta en el certificat de defunció, la causant té nacionalitat estrangera, Països Baixos.  
Tenint en compte que l'article 3.1 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, estableix que a l'efecte d'aquest estatut, gaudeixen de la condició política de valencians tots els ciutadans espanyols que tinguen o adquirisquen veïnatge administratiu en qualsevol dels municipis de la Comunitat Valenciana, es va sol·licitar a la Prefectura Superior de Policia un certificat en el qual es fera constar la nacionalitat de la causant, al qual respon «Que consultats els bancs informàtics de la Direcció General de la Policia i de la Guàrdia Civil, en les seues aplicacions d'estrangers, documents d'espanyols i d'antecedents, en cap d'ells consta cap persona amb el nom de María An Ferman, fent per a això totes les combinacions possibles, és a dir, efectuant la consulta, en comptes de María, amb Marie; en lloc d'An, amb Ann; ajuntant María i An, com Mariana, etc.».  
  
Vist l'article 71.1.c de la norma amunt esmentada, segons el qual el patrimoni de la Generalitat està compost pels béns procedents, segons la legislació foral civil valenciana, d'herències intestades, quan el causant tinga conforme a la legislació de l'Estat el veïnatge civil valencià, i també uns altres de qualsevol mena, es va sol·licitar a l'INE, a l'Ajuntament de Benidorm i a l'Ajuntament de Benimantell un certificat de veïnatge administratiu, responent el primer d'ells que «no s'hi ha trobat cap registre»; l'Ajuntament de Benidorm certifica que «la causant no figura inscrita en el vigent Padró Municipal d'Habitants d'aquesta localitat», i l'Ajuntament de Benimantell que «[...] mai no ha estat empadronada en aquesta localitat».  
Amb data 3 de febrer de 2011, es va sol·licitar a l'Advocacia General de la Generalitat un informe jurídic sobre la procedència d'instar procediment d'herència intestada.  
Amb data 4 d'abril de 2011, es rep l'esmentat informe en el qual, entre altres aspectes, es transcriu l'article 14 del Codi Civil, i hi afegeix que en cas que la finada haguera residit de forma continuada en el territori de la Comunitat Valenciana, en les condicions exposades, la seua defunció sense testar, i sense hereus coneguts, podria conduir a la declaració de la Generalitat com a hereua abintestada.  
Revisada la documentació que hi ha en l'expedient, consta el Decret 273/2014, de 15 de setembre, procediment declaració hereus 818/2011, del Jutjat de Primera Instància i Instrucció núm. 2 de la Vila Joiosa, pel qual es declara la caducitat de la instància per inactivitat processal durant més de dos anys, computats des del dia 8 de març de2012, tenint a l'actor per desistit, i es pot promoure nova demanda, sense perjudici de la caducitat de l'acció.  
No hi consta més documentació sobre aquest tema.  
  
Fonaments de dret  
Articles 3.1 i 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana.  
Article 43.3 de la Llei 14/2003, de 10 d'abril, de patrimoni de la Generalitat Valenciana, segons el qual en cas de successió intestada, i mancant persones amb dret a heretar, segons la llei, els béns s'integraran en el patrimoni de la Generalitat quan el causant posseïsca la condició jurídica de valencià. El procediment administratiu aplicable serà el que reglamentàriament es determine.  
  
Article 14, apartats 5 i 6, del Codi Civil que estableix que el veïnatge civil s'adquireix:  
1r. Per residència continuada durant dos anys, sempre que l'interessat manifeste ser aqueixa la seua voluntat.  
2n. Per residència continuada de deu anys, sense declaració en contra durant aquest termini.  
Totes dues declaracions es faran constar en el Registre Civil i no necessiten ser reiterades.  
6. En cas de dubte prevaldrà el veïnatge civil que corresponga al lloc de naixement.  
Vist que la causant no té nacionalitat espanyola, segons l'article 3.1 de l'Estatut d'Autonomia no pot tindre la condició de valenciana.  
  
Per no posseir la condició de valenciana, no hi és aplicable l'article 43.3 de la Llei 14/2003, de 10 d'abril, de patrimoni de la Generalitat Valenciana.  
I no quedant acreditats els requisits previstos en l'article 14 del Codi Civil, des d'aquesta direcció general no es considera procedent declarar hereua abintestada de la causant a la Generalitat.  
A l'empara del que s'estableix en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, l'article 6 d'aquest text normatiu; els articles 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, i també en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Declarar la terminació de l'expedient administratiu de declaració d'herència intestada a favor de la Generalitat, i també la improcedència de declarar a aquesta hereva de la causant per no estar acreditada la nacionalitat espanyola ni el veïnatge civil valencià d'aquesta, requisit exigit per la normativa aplicable i al qual es fa referència en l'informe de l'Advocacia General de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra aquesta resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 17 de febrer de 2021. La directora general del Sector Públic i Patrimoni: Isabel Castelló García.